钦定古今图书集成/理学汇编/文学典/第112卷 > 李若讷
## 钦定古今图书集成/理学汇编/文学典/第112卷 > 李若讷

按《济南府志》：“若讷，临邑人。能赋诗。万历甲辰进士，历
试夏邑、内乡二岩邑，以治行异等入选，有惎者，补外
郡丞。寻擢户曹郎，拜太平守。郡大治，橐中仅二十四
金。迁宪副，历参藩。所至以文学饬吏治，以议论阐经
纶，清执不阿，无事结纳，仅以三品终。事亲至孝，慕李
邺侯，筑山楼，颜曰‘小万卷，与王象春公鼒，号‘山东三
才子’’”，所著有《杨花诗》《五品》《四品》诸稿。